Dragi učenici!

Danas ćemo na satu interpretirati lektiru – Dragutin Tadijanović, *Pjesme*.

Prije zadataka za lektiru šaljem vam i točne odgovore na pitanja u interpretaciji pjesme *Galiotova pesan* Vladimira Nazora. Molim vas da provjerite svoje odgovore i ispravite ih ili dopunite ako su nepotpuni.

**TOČNI ODGOVORI – VLADIMIR NAZOR, GALIOTOVA PESAN**

**Odgovorite u bilježnice na sljedeća pitanja.**

Lirski subjekt nalazi se zatočen na galiji.

Nedostaju mu kuća (dom) i majka.

Preko galeba šalje pozdrav svojoj majci.

Dva simbola zavičaja: pest (šaka) zemlje i bašelak (bosiljak).

U zadnjoj ga kitici tješi more.

Zato što bi mu smrt donijela mir i olakšanje.

Si l cela mi, kuća bela? Si l mi, majko, prebolela? Si l se, drevo, osušilo? Si l se, sunce, ugasilo? Pjesnik tim pitanjima ističe što je sve galiot izgubio, odnosno što mu sve nedostaje.

**Pronađi u pjesmi obilježja čakavskoga narječja.**

a) ekavski: videl, zagledal, cela, prebolela, drevo, svete, beli, pesan, pevat, sena,

dete, slepo, lepo

b) zamjenica ča, prijedlog va

c) padežni nastavci: za ove daski, majki, va šume, na nebe, nogi

krnji infinitiv: procvast, utešit, slušat, peljat, čuvat, zibat

na početku rečenice nenaglašeni prezent pom. glagola: si l

d) n umjesto m: nisan, san, ten, pesan

l na kraju riječi umjesto o: videl, zagledal

**ZADATCI ZA LEKTIRU**

Kao što sam najavila, dobit ćete pitanja na koja trebate odgovoriti i poslati mi ih odmah danas, najkasnije do 18 sati.

Dvije su skupine zadataka. Podijelila sam razred na dvije skupine. Napisat ću imena učenika koji rješavaju određenu skupinu.

**SKUPINU A** rješavaju sljedeći učenici: **Mihael Bartolić, Filip Čajkovac Čolić, Katarina Heraković, Patrik Kalšan, Jan Katanec, Nikola Mahović, Leona Majcenović, Iskra Majsec, Tia Senjak, Iva Špoljarić, Lana Žitković**

**SKUPINU B** rješavaju sljedeći učenici: **Deni Čerkez, Lovro Hapač, Fran Horvat, Ema Kordiš, Lara Krvavica, Ivan Ljubić, Lana Obadić, Roza Popek, Dolores Šagud, Marko Škreb**

**SKUPINA A**

1. Odgovori punom rečenicom. Napiši kada je i gdje rođen Dragutin Tadijanović.

2. Odgovori punom rečenicom. Zašto je pjesnik dobio nadimak „stotiša“?

3. Odgovori punom rečenicom. Što piše ispod svake Tadijanovićeve pjesme?

4. Zaokruži točan odgovor. Na Tadijanovićevu poeziju odnosi se sljedeće obilježje:

a) voli rimu, osobito parnu i ukrštenu

b) poznatiji je po pjesmama u prozi

c) slobodan stih, s mnogo ritma.

4. Zadane naslove pjesama razvrstaj prema temama i motivima.

*Pozdrav šumi, Mladić u trsju tužan, Sanjam kako idem pored tebe,*

*Večer nad gradom, Visoka žuta žita, Dugo u noć, u zimsku bijelu noć*

a) ljubav: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) majka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) pejzaž: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) grad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Pažljivo pročitaj pjesmu ***Rano sunce u šumi***, a zatim ju interpretiraj.

a) Napiši temu pjesme.

b) Kakav je ugođaj u pjesmi?

c) Prepiši pet motiva.

d) Prepiši primjere pjesničkih slika (vidne, slušne, mirisne, dodirne, okusne). Pazi,

u pjesmi nisu zastupljena sva osjetila.

e) Prepiši po jedan primjer sljedećih stilskih izražajnih sredstava: epiteta,

personifikacije, metafore i usporedbe.

f) Navedi koliko ima kitica u pjesmi i kakve su, iznesi zapažanja o stihovima (ista ili

različita duljina, rima).

**SKUPINA B**

1. Odgovori punom rečenicom. Napiši kada je i gdje rođen Dragutin Tadijanović.

2. Odgovori punom rečenicom. Zašto je pjesnik dobio nadimak „stotiša“?

3. Odgovori punom rečenicom. Što piše ispod svake Tadijanovićeve pjesme?

4. Zaokruži točan odgovor. Na Tadijanovićevu poeziju odnosi se sljedeće obilježje:

a) voli rimu, osobito parnu i ukrštenu

b) poznatiji je po pjesmama u prozi

c) slobodan stih, s mnogo ritma.

4. Zadane naslove pjesama razvrstaj prema temama i motivima.

*Ogledala sreće, Rano sunce u šumi, Sanjam kako idem pored tebe,*

*Večer nad gradom, Šume snivaju, Dugo u noć, u zimsku bijelu noć*

a) ljubav: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) majka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) pejzaž: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) grad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Pažljivo pročitaj pjesmu ***Pozdrav šumi*,** a zatim ju interpretiraj.

a) Napiši temu pjesme.

b) Kakav je ugođaj u pjesmi?

c) Prepiši pet motiva.

d) Prepiši primjere pjesničkih slika (vidne, slušne, mirisne, dodirne, okusne). Pazi,

u pjesmi nisu zastupljena sva osjetila.

e) Prepiši po jedan primjer sljedećih stilskih izražajnih sredstava: epiteta,

onomatopeja, metafore i usporedbe.

f) Navedi koliko ima kitica u pjesmi i kakve su, iznesi zapažanja o stihovima (ista ili

različita duljina, rima).